Pirkimo dokumentų

3 priedas

**ES fondų investicijų susisiekimo sektoriui viešinimo interneto portaluose ir socialiniuose tinkluose paslaugŲ**

**TECHNINĖ SPECIFIKACIJA**

**I. BENDROSIOS NUOSTATOS**

1. Europos Sąjungos (toliau – ES) fondų investicijos padeda gerinti gyvenimo ir darbo sąlygas Lietuvoje. Naujuoju 2014–2020 m. finansiniu laikotarpiu vien šalies susisiekimo sektoriuje numatoma investuoti apie 1,5 mlrd. eurų ES fondų lėšų. Šios investicijos bus naudojamos šalies transporto infrastruktūrai modernizuoti ir informacinei visuomenei kurti. Todėl siekiama gyventojams suteikti kuo daugiau žinių apie ES investicijų naudojimą ekonominiams ir socialiniams projektams.
2. Ši techninė specifikacija reglamentuoja pirkimo paslaugos tikslus, uždavinius ir pasiūlymų teikimo sąlygas.
3. Paslaugos teikiama 12 mėnesių arba iki šiam pirkimui skirtų lėšų panaudojimo.

**II. VIEŠINIMO TIKSLAI IR UŽDAVINIAI**

1. Supažindinti visuomenę su 2014–2020 m. ES fondų investicijomis susisiekimo sektoriuje ir jų teikiamomis galimybėmis plėtoti informacinę visuomenę, pateikti informaciją apie ekonominius ir socialinius pokyčius, kuriuos skatina ES investicijos.
2. Atskleisti ES investicijų susisiekimo sektoriuje naudą:

5.1. plėtojant informacinę visuomenę;

5.2. populiarinant pažangias viešąsias ir administracines e. paslaugas;

5.3. supažindinant gyventojus ir verslo atstovus su atvirų duomenų teikiamomis galimybėmis ir skatinant jais naudotis darbe ir gyvenime, verslo kūrimui ir plėtrai;

5.4. skatinant gyventojus aktyviai naudotis e. valdžios paslaugomis;

5.5. skatinant gyventojus (tikslines auditorijas) daugiau ir išmaniai naudotis internetu.

6. Siekti šių tikslinės auditorijos nuostatų ir elgesio pokyčių:

6.1. Visuomenė, vyresnio amžiaus žmonės, atokiose vietovėse gyvenantys žmonės:

6.1.1. žino, kur ir kaip rasti interneto prieigą,

6.1.2. žino apie interneto teikiamas galimybes ir privalumas,

6.1.3. mano, kad naudotis internetu nesudėtinga ir nesunku išmokti,

6.1.4. supranta, kad naudotis interneto teikiamomis galimybėmis yra naudinga ir efektyvu (nereikės važiuoti, taupo laiką ir pinigus),

6.1.5. turi priemones naudotis internetu arba žino, kur ir kaip rasti viešąją interneto prieigą,

6.1.6. gyventojai, iki šiol nesinaudoję internetu, išmoksta ir pradeda juo naudotis,

6.1.7. naudojasi internetu kaip patogiu įrankiu tvarkyti reikalus, aktyviai naudojasi e. paslaugomis.

6.2. Visuomenė ir verslo įmonės:

6.2.1. žino, kokias paslaugas gali gauti elektroniniu būdu,

6.2.2. supranta, kad e. paslaugos yra patogus, lengvas ir greitas būdas tvarkyti reikalus, dalyvauti priimant valstybės ir savivaldos sprendimus,

6.2.3. žino, kur kreiptis, jei norėtų pasinaudoti e. paslaugomis, t. y. kokiuose interneto portaluose gali rasti e. paslaugų prieigą,

6.2.4. žino, kas yra atviri duomenys, supranta jų naudą ir pritaikomumą,

6.2.5. gyventojai ir verslo atstovai naudojasi e. paslaugomis darbe ir gyvenime, aktyviai taiko savo veikloje,

6.2.6. naudojasi atvirais duomenimis savo reikmėms bei verslo kūrimui ir plėtrai,

6.2.7. naudojasi valstybės e. paslaugomis, elektroniniu būdu dalyvauja priimant valstybės ir savivaldos sprendimus,

6.2.8. nuolat domisi naujienomis, susijusiomis su e. paslaugų ir atvirų duomenų teikiamomis galimybėmis.

**III. PASIŪLYMŲ TECHNINIAI REIKALAVIMAI**

1. Susisiekimo ministerija perka ES fondų investicijų susisiekimo sektoriui viešinimo interneto portaluose ir socialiniuose tinkluose paslaugas (toliau – paslaugos), kurias sudaro:
	1. informacijos parengimas;
	2. informacijos viešinimas.
2. Paslaugų tikslas – pasiekti kuo platesnę auditoriją, informaciją viešinti skirtinguose interneto naujienų portaluose, supažindinti visuomenę su 2014–2020 m. ES fondų investicijomis Susisiekimo ministerijos administruojamose srityse ir su ES finansuojamų projektų nauda Lietuvai.
3. Perkančioji organizacija sudarys su dalyviais, kurių pasiūlymai bus pripažinti laimėjusiais, preliminariąją pirkimo sutartį. Preliminariosios pirkimo sutarties pagrindu su kiekvienu dalyviu, su kuriuo bus sudaryta preliminarioji pirkimo sutartis, bus sudaryta pagrindinė pirkimo sutartis. Pagrindinės sutarties trukmė – 12 mėnesių nuo pirkimo sutarties įsigaliojimo dienos arba iki šiam pirkimui skirtų lėšų panaudojimo.
4. Preliminarioji sutartis bus pasirašoma su ne daugiau kaip trimis tiekėjais, pateikusiais ekonomiškai naudingiausius pasiūlymus.
5. Pirkimas neskirstomas į dalis. Tiekėjas privalo siūlyti visą paslaugų apimtį. Tiekėjas gali pateikti perkančiajai organizacijai tik vieną pasiūlymą teikti paslaugas tik 1 (viename) interneto naujienų portale nepriklausomai nuo to, ar teikiant pasiūlymą jis bus atskiras teikėjas, ar ūkio subjektų grupės partneris, ar subteikėjas. Iš viso numatoma pirkti paslaugas ne daugiau kaip 3 (trijuose) Lietuvos interneto naujienų portaluose, kurių realių vartotojų skaičius per mėnesį ne mažesnis kaip 800 000 (pagal pirkimo paskelbimo dieną viešai skelbiamus *gemiusAudience* tyrimo rezultatus). Vienas tiekėjas gali siūlyti vieną interneto naujienų portalą.
6. Perkančioji organizacija neleidžia pateikti alternatyvių pasiūlymų. Tiekėjui pateikus alternatyvų (-ius) pasiūlymą (-us), jo pasiūlymas ir alternatyvus (-ūs) pasiūlymas (-ai) bus atmesti.
7. Paslaugoms taikomas fiksuoto įkainio nustatymo apskaičiavimo būdas. Pasiūlyme nurodoma paslaugų kaina pateikiama eurais. Į paslaugų kainą turi būti įskaičiuoti visi mokesčiai ir visos tiekėjo išlaidos.
8. Tiekėjas kartu su pasiūlymu turi pateikti *gemiusAudience* skelbiamą interneto naujienų portalo puslapio peržiūrų (pirkimo skelbimo dienos) skaičių (*Page Views*).

**IV.** **PERKAMŲ PASLAUGŲ APIBŪDINIMAS**

1. Tiekėjas sutarties vykdymo metu turi sukurti specialų Lietuvos interneto naujienų portalo skyrių, skirtą informacijai apie 2014–2020 m. ES fondų investicijas į Lietuvos informacinės visuomenės plėtrą, šių investicijų teikiamoms galimybėms ir siekiamiems pokyčiams viešinti (toliau – skyrius).
2. Skyrius turi būti aiškiai matomas interneto naujienų portalo tituliniame puslapyje (ir viršuje, ir skyrių meniu juostoje). Į skyrių turi būti galima lengvai patekti iš titulinio puslapio.
3. Tituliniame puslapyje turi būti aiškiai matomos ne mažiau kaip 3 skyriaus žinutės su pavadinimu, anonsu ir vaizdo medžiaga (nuotrauka, diagrama ar pan.). Skyrius turi būti pažymėtas perkančiosios organizacijos nurodytu vienu ar keliais logotipais. Iš titulinio puslapio vartotojai turi patekti į vidinę skyriaus aplinką, pažymėtą perkančiosios organizacijos darbalaukio fonu (*wallpaper*).
4. Skyriaus vidinė aplinka: tiekėjas su perkančiąja organizacija suderintomis temomis pagal perkančiosios organizacijos poreikį per mėnesį turi parengti ne mažiau kaip 10 originalių informacijos viešinimo publikacijų lietuvių kalba, tinkamų skelbti interneto naujienų portaluose. Gali būti siūlomi įvairūs informacijos viešinimo tipai, pavyzdžiui:

18.1. pašnekovų – verslininkų, susisiekimo srities ekspertų, valstybės tarnautojų, specialistų interviu ir (ar) komentarai;

* 1. vaizdo siužetai;
	2. žmonių apklausos;
	3. straipsniai;
	4. vaizdo konferencijos.

19. Skyrius bus perkamas ne daugiau kaip trijuose interneto naujienų portaluose.

20. Skyriaus turinys turi būti sudarytas iš tekstinės ir vaizdo (nuotraukos, grafikai, diagramos, filmuota medžiaga ir pan.) medžiagos priemonių. Vaizdo medžiaga turi būti suderinta su perkančiąja organizacija. Prireikus perkančioji organizacija gali pateikti viešinti skyriuje ne daugiau kaip šešis 30–40 sekundžių trukmės informacinius videoklipus.

21. Informacija turi būti originali (pvz., negali būti perrašyta iš kitų interneto naujienų portalų ar pan.), vaizdo siužetai nauji, originalūs, sukurti naudojant profesionalią filmavimo, montavimo, įgarsinimo techniką. Prireikus perkančioji organizacija gali siūlyti informaciją interneto naujienų portalui.

1. Tiekėjo pasiūlytas atsakingas asmuo (žurnalistas ar keli žurnalistai) turi rašyti susisiekimo temomis, bendrauti su perkančiąja organizacija, derinti skelbiamą informaciją, dėti į skyrių informaciją, savo iniciatyva siūlyti temas, rašyti žinutes ir pan.
2. Tiekėjas turi pasiūlyti konkrečias publikacijų temas, surinkti informaciją publikacijai, parinkti ir kalbinti pašnekovus. Tekstas turi būti suderintas su perkančiąja organizacija.
3. Vieno skyriuje skelbiamo straipsnio apimtis turi būti ne mažiau kaip 2000 spaudos ženklų. Straipsnis turi būti viešinamas su ne mažiau kaip viena vaizdine priemone.
4. Tiekėjas kartu su pasiūlymu turi pateikti būsimo skyriaus schemą (kaip skyrius atrodys tituliniame puslapyje, kaip atrodys skyriaus viduje – idėją, dizainą, įgyvendinimo projektą).
5. Tiekėjas kartu su pasiūlymu turi pasiūlyti ne daugiau kaip tris skyriaus pavadinimus, galutinį variantą išrinks perkančioji organizacija.
6. Tiekėjas kartu su pasiūlymu pateikia konkretų papildomų priemonių, kurias teiktų savo iniciatyva, sąrašą.
7. Informacija interneto naujienų portaluose turi būti parengta ir paskelbta valstybine lietuvių kalba, tekstas turi būti suderintas su lietuvių kalbos redaktoriumi.
8. Informaciją, atitinkančią techninėje specifikacijoje nurodytą tematiką, turi parengti (išanalizuoti, atrinkti, parašyti tekstą, redaguoti, suderinti su ministerijos įgaliotuoju atstovu) tiekėjas.
9. Visa skelbta medžiaga visą sutarties vykdymo laikotarpį turi būti randama skyriaus archyve.
10. Informacija turi būti viešinama ir tiekėjo socialiniuose tinkluose turimuose puslapiuose.
11. Tiekėjas pasiūlyme turi nurodyti paslaugų vieno mėnesio kainą, apimančią interneto portalo skyriaus sukūrimo ir palaikymo, informacijos parengimo ir viešinimo, siūlomų papildomų priemonių įgyvendinimo ir informacijos viešinimo socialiniuose tinkluose kainas. Mėnesio paslaugų kaina bus fiksuota ir nebus perskaičiuojama pagal informacijos viešinimo publikacijų skaičių.

**V. PASLAUGŲ TEIKIMO TVARKA**

1. Įsigaliojus pagrindinei sutarčiai, paskutinę kiekvieno mėnesio savaitę tiekėjas turi pateikti perkančiajai organizacijai ateinančio mėnesio informacijos viešinimo planą ir numatomų pašnekovų sąrašą.
2. Perkančioji organizacija turi teisę skyriuje esančią informaciją naudoti kitose interneto svetainėse, naujienų portaluose, kitose žiniasklaidos priemonėse, panaudoti kitais perkančiajai organizacijai reikalingais būdais (nurodydama pirminį šaltinį).
3. Tiekėjas, teikdamas paslaugas, turi užtikrinti, kad nebūtų pažeistos trečiųjų asmenų autoriaus teisės. Tiekėjas įsipareigoja savo lėšomis atlyginti visus nuostolius, atsiradusius dėl trečiųjų asmenų autorių teisių pažeidimo.
4. Visoje viešinamoje informacijoje turi būti skelbiama, kad informacija yra parengta bendradarbiaujant su Susisiekimo ministerija ir yra finansuojama ES lėšomis, taip pat turi būti naudojami 2014–2020 ES fondų investicijų viešinimo ženklai.
5. Tiekėjas neturi teisės viešai platinti Susisiekimo ministerijai perduotos informacijos be išankstinio rašytinio perkančiosios organizacijos sutikimo.
6. Tiekėjas ne vėliau kaip prieš 5 darbo dienas iki informacijos paskelbimo interneto naujienų portale turi parengti ir pateikti derinti el. paštu perkančiajai organizacijai informacijos tekstą, siūlomas nuotraukas, piešinius, schemas, lenteles ar pan. Perkančioji organizacija per 2 darbo dienas pritaria tiekėjo pateiktai informacijai arba pateikia pastabas. Tiekėjas, atsižvelgdamas į perkančiosios organizacijos pastabas, turi pakoreguoti informaciją. Informacija gali būti paskelbta tik gavus perkančiosios organizacijos pritarimą el. paštu.

**VI. PASLAUGŲ REZULTATAI**

1. Sutarties vykdymo laikotarpiu tiekėjas turės:
	1. perkančiajai organizacijai pateikti skaitmeninėje laikmenoje visą interneto naujienų portaluose paskelbtą informaciją ir vaizdo medžiagą (*print screen*);
	2. iki kito mėnesio 10 d. pateikti perkančiajai organizacijai ataskaitą apie praėjusį mėnesį suteiktas paslaugas, kurioje nurodomi publikacijų pavadinimai, datos ir nuorodos, skyriaus realių lankytojų skaičius, informacijos komentarų skaičius;
	3. pateikti perkančiajai organizacijai ataskaitą, kurioje nurodomi interneto naujienų puslapio skyriaus parodymų skaičius (kiekvienos dienos atskirai), paspaudimų skaičius, paspaudimų, parodymų procentinė išraiška, pasiekiamų lankytojų skaičius.
2. Perkančioji organizacija taip pat galės paprašyti pateikti kitą su informacijos viešinimu susijusią informaciją.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_